2. ลักษณะการประกอบธุรกิจ

2.1 ประวัติความเป็นมาและการเปลี่ยนแปลงและพัฒนาการที่สำคัญ

บริษัท ไทยน๊อคซ์ สเตนเลส จำกัด (มหาชน) (“บริษัทฯ”) ก่อตั้งขึ้นในปี 2534 (เดิมคือ บริษัท
ไทยน๊อคซ์ สตีล จำกัด) ในฐานะบริษัทฯร่วมทุนระหว่าง (1) กลุ่มมหากิจศิริ (2)
กลุ่มผู้ผลิตเหล็กกล้าไร้สนิมจากประเทศญี่ปุ่น (3) กลุ่มอิลวา เอสพีเอ และ (4) กลุ่มอาร์ซีลอร์
(Arcelor) ซึ่งเป็นผู้ผลิตเหล็กกล้าและเหล็กกล้าไร้สนิมรายใหญ่ที่สุดในโลก (เดิมเป็นกลุ่ม
USINOR และ
Ugine)โดยบริษัทฯเป็นผู้ผลิตเหล็กกล้าไร้สนิมรีดเย็นรายแรกในประเทศไทยและในภูมิภาคอาเซียน
ทั้งนี้ บริษัทฯจะทำการผลิตและจัดจำหน่ายเหล็กกล้าไร้สนิมรีดเย็นเกรดต่างๆ
ในรูปแบบแผ่นเหล็กกล้าไร้สนิมรีดเย็น ม้วนเหล็กกล้าไร้สนิมรีดเย็น และ
ม้วนเหล็กกล้าไร้สนิมรีดเย็น ชนิดแผ่นแถบ ในปี 2547 บริษัทฯได้มีการเปลี่ยนโครงสร้างผู้ถือหุ้น
โดยกลุ่มอาร์ซีลอร์ได้ขายหุ้นทั้งหมดที่ถือในบริษัทฯ (ประมาณร้อยละ 96.1
ของทุนชำระแล้วทั้งหมดในบริษัทฯ) ให้กับกลุ่มมหากิจศิริ (ประกอบด้วย คุณประยุทธ มหากิจศิริ
บริษัท เลควูดคันทรี่คลับ จำกัด บริษัท เลควูดแลนด์ จำกัด และบริษัทไทยฟิล์มอินดัสตรี่ จำกัด
(มหาชน)
)โดยการขายหุ้นของกลุ่มอาร์ซีลอร์ในครั้งนี้เป็นไปตามนโยบายทางธุรกิจของกลุ่มอาร์ซีลอร์ซึ่งต้องการกลับไปมุ่งเน้นธุรกิจกลุ่มเหล็กกล้าไร้สนิมในทวีปยุโรปและทวีปอเมริกา
ทั้งนี้ ภายหลังจากปรับโครงสร้างผู้ถือหุ้นดังกล่าว ส่งผลให้สัดส่วนการถือหุ้นของกลุ่มมหากิจศิริ
เพิ่มขึ้นเป็นร้อยละ 96.1 ของทุนชำระแล้วทั้งหมดในบริษัทฯ อย่างไรก็ตาม
ภายหลังการเปลี่ยนโครงสร้างผู้ถือหุ้น การดำเนินธุรกิจของบริษัทฯยังคงดำเนินการตามปกติ
ทั้งนี้เนื่องจาก บริษัทฯ ได้มีการทำสัญญาทางธุรกิจกับกลุ่มอาร์ซีลอร์
ทั้งในส่วนของสัญญาจัดหาม้วนเหล็กกล้าไร้สนิมรีดร้อน (Supply Agreement of Hot-Rolled
Stainless Steel Coils) สัญญาแต่งตั้งตัวแทน (Reinstated Exclusive Agent
Agreement) และสัญญาให้บริการคำแนะนำและจัดหาบุคคลากร (Reinstated Usinor
Recruitment and Advisory Services Agreement)
นอกจากการดำเนินการในการจัดทำสัญญาทางธุรกิจเพิ่มเติมแล้ว การดำเนินงานในส่วนอื่นๆ
ของบริษัทฯยังมีความต่อเนื่อง
ทั้งนี้เนื่องจากบริษัทฯยังคงดำเนินงานภายใต้การบริหารงานของผู้บริหารชุดเดิมเป็นส่วนใหญ่
ซึ่งมีความรู้ ความชำนาญและประสบการณ์เป็นอย่างดีในการผลิตเหล็กกล้าไร้สนิมรีดเย็น

ทั้งนี้ ภายหลังจากการปรับโครงสร้างการถือหุ้น
บริษัทฯได้มีนโยบายที่จะเข้าจดทะเบียนในตลาดหลักทรัพย์แห่งประเทศไทยจึงได้ดำเนินการแปลงสภาพบริษัทฯเป็นบริษัทมหาชนเมื่อวันที่
26 เมษายน 2547
และตลาดหลักทรัพย์แห่งประเทศไทยโดยคณะกรรมการตลาดหลักทรัพย์ได้สั่งให้รับหุ้นสามัญของบริษัทฯ
เป็นหลักทรัพย์จดทะเบียนในตลาดหลักทรัพย์และกำหนดการซื้อขายตั้งแต่วันที่ 14 ธันวาคม 2547
มีผลทำให้สัดส่วนผู้ถือหุ้นของกลุ่มมหากิจศิริ ณ วันปิดสมุดทะเบียนวันที่ 30 ธันวาคม 2547
คงเหลือร้อยละ 65.3

ประวัติความเป็นมาโดยย่อของบริษัทฯมีดังนี้

+-------+--------------------------------------------------------------+
| 2534  | -   บริษัท ไทยน๊อคซ์ สเตนเลส จำกัด (มหาชน) (เดิมคือ บริษัท ไทยน๊อคซ์    |
|       |     สตีล จำกัด) ก่อตั้งขึ้นในปี 2534 ในฐานะบริษัทฯร่วมทุนระหว่าง (1) กลุ่ม  |
|       |     มหากิจศิริ (2) กลุ่มผู้ผลิตเหล็กกล้าไร้สนิมจากประเทศญี่ปุ่น (3) กลุ่มอิลวา  |
|       |     เอสพีเอ และ (4) กลุ่มอาร์ซีลอร์ (Arcelor)                      |
|       |     ซึ่งเป็นผู้ผลิตเหล็กกล้าและเหล็กกล้าไร้สนิมรายใหญ่ที่สุดในโลก (เดิมเป็นกลุ่ม |
|       |     USINOR และ Ugine)                                        |
+-------+--------------------------------------------------------------+
| 2535  | -   เริ่มก่อสร้างโรงงานผลิตเหล็กกล้าไร้สนิมบนพื้นที่ 128 ไร่               |
|       |     ซึ่งตั้งอยู่ในนิคมอุตสาหกรรมระยองอินดัสเตรียลปาร์ค ตำบลมาบข่า         |
|       |     กิ่งอำเภอนิคมพัฒนา จังหวัดระยอง                                |
|       |     ซึ่งโรงงานดังกล่าวอยู่ในเขตอุตสาหกรรมพื้นที่ชายฝั่งตะวันออก            |
+-------+--------------------------------------------------------------+
| 2536  | -   การก่อสร้างโรงงานผลิตเหล็กกล้าไร้สนิมในระยะแรก (Phase I)        |
|       |     เสร็จสมบูรณ์ โดยมีกำลังการผลิต 60,000 ตันต่อปี                    |
|       |     โดยสามารถเริ่มประกอบการเชิงพาณิชย์ในเดือนพฤศจิกายน              |
+-------+--------------------------------------------------------------+
| 2539  | -   บริษัทฯเริ่มดำเนินการก่อสร้างโรงงานในระยะที่สอง (Phase II)        |
|       |     เพื่อขยายกำลังการผลิตเป็น 160,000 ตันต่อปี                       |
|       |     โดยการเพิ่มกำลังการผลิตจะเป็นการเพิ่มเป็นขั้นๆ                     |
+-------+--------------------------------------------------------------+
| 2540  | -   บริษัทฯได้ทำการติดตั้งเครื่องรีดเย็นเซนด์ซิเมียร์ เครื่องที่ 2 (Sendzimir  |
|       |     Cold-Rolling Mill : ZRM2)                                |
|       |                                                              |
|       | -   บริษัทฯสามารถเพิ่มกำลังการผลิตเป็น 120,000 ตันต่อปี                |
+-------+--------------------------------------------------------------+
| 2541  | -   บริษัทฯได้ทำการติดตั้งกระบวนการอบอ่อนสำหรับผิวมันเงา (Bright       |
|       |     Annealing Line)                                          |
|       |     ทำให้บริษัทฯสามารถดำเนินการผลิตสินค้าในรูปแบบที่ครบถ้วนมากขึ้น        |
+-------+--------------------------------------------------------------+
| 2542  | -   บริษัทฯสามารถเพิ่มกำลังการผลิตเป็น 160,000 ตันต่อปี                |
|       |                                                              |
|       | -   บริษัทฯได้รับ ISO 9002                                       |
|       |     ซึ่งเป็นเครื่องหมายรับรองมาตรฐานระบบบริหารและจัดการคุณภาพ         |
+-------+--------------------------------------------------------------+
| 2543  | -   บริษัทฯได้รับ ISO 14001                                      |
|       |     ซึ่งเป็นเครื่องหมายรับรองมาตรฐานระบบบริหารและจัดการสิ่งแวดล้อม      |
+-------+--------------------------------------------------------------+
| 2544  | -   บริษัทฯดำเนินการเดินเครื่อง skin pass และ tension leveler      |
|       |     บนกระบวนการอบอ่อนและขจัดออกไซด์                             |
|       |                                                              |
|       | -   บริษัทฯได้เริ่มดำเนินโครงการ TPM (Total Productive Management) |
|       |                                                              |
|       | -   บริษัทฯได้รับรางวัลผู้ส่งออกสินค้าไทยดีเด่น                          |
|       |     ประเภทสินค้าที่ใช้ตราสินค้าของตนเอง ประจำปี 2544 (Prime          |
|       |     Minister’s Export Award on the category of Brand Name)   |
+-------+--------------------------------------------------------------+
| 2545  | -   บริษัทฯได้เริ่มดำเนินการตามโปรแกรม TOP (Total Operative        |
|       |     Program) ของ McKinsey                                    |
|       |     โดยโครงการดังกล่าวเป็นโครงก                                 |
|       | ารในการดำเนินกระบวนการผลิตเพื่อให้เกิดประสิทธิภาพสูงสุดและลดต้นทุนการผลิต |
|       |     ทั้งนี้ การตรวจสอบและวิเคราะห์กระบวนการต่างๆ                    |
|       |     ได้ดำเนินการตั้งแต่เดือนมีนาคม 2545 ภายใต้ชื่อที่บริษัทฯใช้เรียกภายในว่า  |
|       |     โปรแกรม “TPM Plus”                                       |
|       |                                                              |
|       | -   บริษัทฯได้รับ OHSAS 18001                                    |
|       |     ซึ่งเป็นเครื่องหมายรับรองมาตรฐานระบบบริหารและจัดการความปลอดภัย    |
+-------+--------------------------------------------------------------+
| 2546  | -   บริษัทฯได้ดำเนินการปรับโครงสร้างทางการเงินของบริษัทฯ              |
|       |     โดยบริษัทฯทำการลดมูลค่าหุ้นสามัญของบริษัทฯจาก 32 บาทต่อหุ้นเป็น 29    |
|       |     บาทต่อหุ้นของทุนจดทะเบียนจำนวน 149,028,540 หุ้น                 |
|       |     เพื่อลดผลขาดทุนสะสมและได้เพิ่มทุนจดทะเบียนของบริษัทฯจาก            |
|       |     4,321,827,660 บาท เป็น 7,670,411,666 บาท                  |
|       |     โดยการเพิ่มท                                               |
|       | ุนดังกล่าวเป็นการเพิ่มทุนจากกลุ่มอาร์ซิลอร์ซึ่งเป็นผู้ถือหุ้นและเป็นเจ้าหนี้ของบริษัทฯ |
|       |     นอกจากนั้น                                                 |
|       |     บริษัทฯยังได้รับการยกเว้นหนี้ในส่วนของดอกเบี้ยค้างจ่ายเป็นจำนวนเงิน     |
|       |     1,285 ล้าน และบริษัทฯได้ชำระคืนเงินกู้บางส่วนซึ่งส่งผลให้ ณ สิ้นปี 2546  |
|       |     บริษัทฯมีหนี้และดอกเบี้ยค้างจ่ายจำนวน 1,495 ล้านบาท                |
|       |                                                              |
|       | -   บริษัทฯได้ปรับปรุงกระบวนการผลิตของบริษัทฯ (debottleneck)         |
|       |     ทำให้มีกำลังการผลิตรวมเพิ่มขึ้นเป็น 200,000 ตัน ต่อปี                |
|       |                                                              |
|       | -   บริษัทฯได้รับ ISO 9001: 2000                                 |
|       |     ซึ่งเป็นเครื่องหมายรับรองมาตรฐานระบบบริหารและจัดการคุณภาพ         |
+-------+--------------------------------------------------------------+
| 2547  | -   บริษัทฯได้มียอดการผลิตเหล็กกล้าไร้สนิมรีดเย็นสะสมครบ 1,000,000 ตัน   |
|       |     นับตั้งแต่ก่อตั้ง                                               |
|       |     ซึ่ง                                                       |
|       | นับเป็นการยืนยันความเป็นผู้นำในการผลิตเหล็กกล้าไร้สนิมรีดเย็นในภูมิภาคอาเซียน |
|       |                                                              |
|       | -   บริษัทฯได้รับ ISO 17205                                      |
|       |     ซึ่งเป็นเครื่องหมายรับรองระบบบริหารและจัดการคุณภาพสำหรับห้องทดลอง   |
|       |                                                              |
|       | -   บริษัทฯได้มีการปรับโครงสร้างผู้ถือหุ้น                              |
|       |     โดยกลุ่มอาร์ซีลอร์ได้ขายหุ้นทั้งหมดที่ถือในบริษัทฯให้กับกลุ่มมหากิจศิริ        |
|       |     ส่งผลให้สัดส่วนการถือหุ้นของกลุ่มมหากิจศิริ เพิ่มขึ้นเป็นร้อยละ 96.1 โดย   |
|       |     ประกอบด้วย คุณประยุทธ มหากิจศิริ ถือหุ้นร้อยละ 25.2 บริษัท           |
|       |     เลควูดคันทรี่คลับ จำกัด ถือหุ้นร้อยละ3.5 บริษัทเลควูดแลนด์ จำกัด        |
|       |     ถือหุ้นร้อยละ 66.5 และบริษัท ไทยฟิล์มอินดัสตรี่ จำกัด (มหาชน)         |
|       |     ถือหุ้นร้อยละ 0.9                                            |
|       |                                                              |
|       |   บริษัท เลควูดคันทรี่คลับ จำกัด และ บริษัท เลควูดแลนด์ จำกัด             |
|       |   ได้กู้เงินธนาคารแห่งหนึ่ง ตามสัญญากู้เงินฉบับลงวันที่ 19 มีนาคม 2547       |
|       |   เพื่อใช้ในการซื้อหุ้นในบริษัทฯจากผู้ถือหุ้นเดิม (กลุ่มอาร์ซิลอร์)              |
|       |   โดยได้ให้หลักประกันเป็นที่ดินพร้อมสิ่งปลูกสร้างของบริษัทฯ                 |
|       |   ในต้นเงินจำนองจำนวน 3,136,438,250 บาท                        |
|       |   และได                                                      |
|       | ้ตกลงที่จะจำนองเครื่องจักรของบริษัทฯเป็นหลักประกันร่วมกันกับวงเงินกู้ของบริษัทฯ |
|       |   ในต้นเงินจำนองรวม 9,749,438,250 บาท (ณ ปัจจุบัน                 |
|       |   เครื่องจักรของบริษัทฯได้มีการจำนำให้กับธนาคารดังกล่าว) ทั้งนี้            |
|       |   การปลดหลักประกันในส่วนของหนี้เงินกู้ของ บริษัท เลควูดคันทรี่คลับ จำกัด และ |
|       |   บริษัท เลควูดแลนด์ จำกัด เป็นไปตามที่ระบุไว้ในหัวข้อที่ 11               |
|       |   (การดำเนินก                                                 |
|       | ารดังกล่าวเป็นการดำเนินการในขณะที่บริษัทฯเป็นบริษัทจำกัดและมีการถือหุ้นร้อยละ |
|       |   96.1 โดยกลุ่มมหากิจศิริ)                                        |
|       |   โดยเงินส่วนหนึ่งที่ได้จากการเสนอขายหุ้นสามัญครั้งนี้ในส่วนที่เป็นของบริษัท     |
|       |   เลควูดคันทรี่คลับ จำกัด และ บริษัท เลควูดแลนด์ จำกัด                  |
|       |   ได้นำไปชำระคืนเงินกู้ทั้งหมดที่บริษัทฯทั้งสองมีต่อธนาคารดังกล่าว            |
|       |   และมีการปลดการจำนองที่ดิน สิ่งปลูกสร้าง                            |
|       |   และการจำนำเครื่องจักรทั้งหมดของบริษัทฯเรียบร้อยแล้วตั้งแต่วันที่ 8 ธันวาคม  |
|       |   2547                                                       |
|       |                                                              |
|       | -   บริษัทฯได้ดำเนินการแปลงสภาพบริษัทฯเป็นบริษัทมหาชนเมื่อวันที่ 26 เมษายน |
|       |     2547                                                     |
|       |                                                              |
|       | -   บริษัทฯได้จดทะเบียนเปลี่ยนชื่อเป็น บริษัท ไทยน๊อคซ์ สเตนเลส จำกัด      |
|       |     (มหาชน) ในเดือนมิถุนายน 2547                                |
|       |                                                              |
|       | -   ตลาดหลักทร                                                |
|       | ัพย์แห่งประเทศไทยโดยคณะกรรมการตลาดหลักทรัพย์ได้สั่งให้รับหุ้นสามัญของบริษัทฯ |
|       |     เป็นหลักทรัพย์จดทะเบียนในตลาดหลักทรัพย์และกำหนดการซื้อขายตั้งแต่วันที่   |
|       |     14 ธันวาคม 2547                                           |
+-------+--------------------------------------------------------------+

2.2 ภาพรวมการประกอบธุรกิจของบริษัทฯ

บริษัทฯเป็นผู้ผลิตเหล็กกล้าไร้สนิมรีดเย็นรายเดียวในประเทศและเป็นผู้นำในตลาดเหล็กกล้าไร้สนิมรีดเย็นในภูมิภาคอาเซียน
โดยได้เริ่มดำเนินการผลิตตั้งแต่ 2536
ซึ่งบริษัทฯสามารถเพิ่มยอดการจำหน่ายเหล็กกล้าไร้สนิมรีดเย็นมาอย่างต่อเนื่อง นอกจากนั้น
บริษัทฯยังสามารถขยายส่วนแบ่งการตลาดของตลาดเหล็กกล้าไร้สนิมรีดเย็นในประเทศและขยายยอดการส่งออกผลิตภัณฑ์มาโดยตลอด

ในปัจจุบัน บริษัทฯมีกำลังการผลิตเหล็กกล้าไร้สนิมรีดเย็นจำนวนประมาณ 200,000 ตันต่อปี
โดยโรงงานของบริษัทฯตั้งอยู่ที่นิคมอุตสาหกรรมระยองอินดัสเตรียลปาร์ค ทั้งนี้
โรงงานของบริษัทฯเป็นโรงงานที่มีความทันสมัยซึ่งส่งผลให้บริษัทฯสามารถผลิตสินค้าที่มีความหลากหลาย
มีคุณภาพสูง และมีประสิทธิภาพที่ดี
โดยในปัจจุบันบริษัทฯได้ดำเนินการผลิตและจำหน่ายเหล็กกล้าไร้สนิมรีดเย็นหลักๆ 2 ชนิด ได้แก่
เหล็กกล้าไร้สนิมรีดเย็นชนิดออสเตนิติก (Cold-Rolled Austenitic Stainless Steel)
และเหล็กกล้าไร้สนิมรีดเย็นชนิดเฟอร์ริติก (Cold-Rolled Ferritic Stainless Steel)
ทั้งนี้
เครื่องจักรของบริษัทฯสามารถผลิตเหล็กกล้าไร้สนิมรีดเย็นได้หลายชนิดขึ้นอยู่กับชนิดของม้วนเหล็กไร้สนิมรีดร้อนที่ใช้ในการผลิตโดยผลิตภัณฑ์ของบริษัทฯเป็นเหล็กกล้าไร้สนิมรีดเย็นเกรดต่างๆ
ในรูปแบบแผ่นเหล็กกล้าไร้สนิมรีดเย็น ม้วนเหล็กกล้าไร้สนิมรีดเย็น และ
ม้วนเหล็กกล้าไร้สนิมรีดเย็นชนิดแผ่นแถบ แตกต่างกันตามความต้องการของลูกค้า

การดำเนินธุรกิจของบริษัทฯเริ่มจากการนำเข้าม้วนเหล็กไร้สนิมรีดร้อน (Hot-Rolled
Stainless Steel Coils) จากต่างประเทศ
(เนื่องจากประเทศไทยยังไม่มีผู้ผลิตม้วนเหล็กไร้สนิมรีดร้อนที่ใช้ในการผลิตเหล็กกล้าไร้สนิมรีดเย็น)
ซึ่งม้วนเหล็กไร้สนิมรีดร้อนนี้จะผ่านกระบวนการทางความร้อน การกัดด้วยกรด การรีดลดขนาด
และการรีดผิว เพื่อให้ได้เหล็กกล้าไร้สนิมรีดเย็นที่มีมาตรฐานสากล
โดยบริษัทฯจะจำหน่ายผลิตภัณฑ์ดังกล่าวทั้งในประเทศและต่างประเทศ
ซึ่งการจำหน่ายดังกล่าวจะดำเนินการโดยการจำหน่ายให้กับลูกค้าโดยตรงและการจำหน่ายผ่านตัวแทนจำหน่าย

  ------------------------ ---------- ------- ---------- ------- ---------- -------
  ตาราง 1 :                                                                 
  โครงสร้างรายได้ของบริษัทฯ                                                     

  ประเภทของผลิตภัณฑ์          ปี 2545             ปี 2546             ปี 2547     

                           ล้านบาท     ร้อยละ   ล้านบาท     ร้อยละ   ล้านบาท     ร้อยละ

  ขายสุทธิ                   9,895.6    97.8    12,252.7   96.8    14,652.6   99.8

  กำไรจากอัตราแลกเปลี่ยน –    208.4      2.1     393.2      3.1     -          -
  สุทธิ                                                                       

  รายได้อื่น                  9.2        0.1     17.5       0.1     22.4       0.2

  รวมรายได้                 10,113.2   100.0   12,663.3   100.0   14,675.0   100.0
  ------------------------ ---------- ------- ---------- ------- ---------- -------

2.3 โครงสร้างรายได้

2.4 จุดเด่นในการประกอบธุรกิจ

2.4.1 ผู้นำตลาดเหล็กกล้าไร้สนิมรีดเย็นในประเทศและภูมิภาคอาเซียน

บริษัทฯเป็นผู้ผลิตเหล็กกล้าไร้สนิมรีดเย็นรายเดียวในประเทศไทย
โดยบริษัทฯมีส่วนแบ่งการตลาดในประเทศเพิ่มขึ้นจากร้อยละ 42 ในปี 2540 เป็นร้อยละ 75
ของตลาดในส่วนที่บริษัทฯสามารถผลิตได้ในปี 2547 นอกจากนี้
บริษัทฯยังเป็นผู้นำในตลาดเหล็กกล้าไร้สนิมรีดเย็นในภูมิภาคอาเซียนโดยในปัจจุบัน
บริษัทฯได้ดำเนินการจำหน่ายเหล็กกล้าไร้สนิมรีดเย็นคิดเป็นประมาณร้อยละ 24
ของการบริโภคเหล็กกล้าไร้สนิมรีดเย็นทั้งหมดในภูมิภาคอาเซียน
บริษัทฯสามารถพัฒนาสู่การเป็นผู้นำตลาดเหล็กกล้าไร้สนิมรีดเย็นเนื่องจากบริษัทฯมีความได้เปรียบจากการที่บริษัทฯดำเนินการผลิตอยู่ใกล้กับโรงงานของลูกค้าเมื่อเทียบกับผู้ผลิตเหล็กกล้าไร้สนิมรีดเย็นอื่นๆ
ที่อยู่ในภูมิภาคอื่น ซึ่งส่งผลให้บริษัทฯสามารถส่งมอบสินค้าได้อย่างรวดเร็วและตรงตามเวลา ทั้งนี้
จะทำให้ต้นทุนของสินค้าคงคลังของลูกค้าลดลงเมื่อเทียบกับการสั่งจากผู้ผลิตรายอื่นเนื่องจากคู่แข่งจะเสียเปรียบทางด้านเวลาที่ใช้ในการส่งมอบสินค้าและเวลาในการขนส่ง
นอกจากนี้
บริษัทฯยังมีความสามารถในการผลิตสินค้าที่มีความหลากหลายและสามารถผลิตสินค้าตามความต้องการเฉพาะของลูกค้าแต่ละราย
โดยลูกค้าจะได้รับการดูแลเป็นพิเศษเพื่อให้ลูกค้าสามารถได้ประโยชน์สูงสุดจากผลิตภัณฑ์ของบริษัทฯและแน่ใจได้ว่า
ความต้องการของลูกค้าจะได้รับการเอาใจใส่และตอบสนองอย่างที่ลูกค้าพึงพอใจ

  2.4.2 ตลาดเหล็กกล้าไร้สนิมรีดเย็นมีอัตราการเติบโตสูง

ประเทศไทยและภูมิภาคอาเซียนเป็นหนึ่งในภูมิภาคที่มีอัตราการเติบโตของเศรษฐกิจสูงสุดในโลก
ซึ่งอุตสาหกรรมเหล็กกล้าไร้สนิมรีดเย็นเป็นอุตสาหกรรมที่แปรผันโดยตรงกับภาวะทางเศรษฐกิจ ทั้งนี้
เนื่องจากเหล็กกล้าไร้สนิมรีดเย็นเป็นวัตถุดิบที่สำคัญเพื่อใช้ในการผลิตอุปกรณ์อื่นๆ อีกมากมาย เช่น
เครื่องมือสำหรับอุตสาหกรรมครัวเรือน อุตสาหกรรมอาหาร อุตสาหกรรมก่อสร้าง และ
อุตสาหกรรมรถยนต์ เป็นต้น
นอกจากการที่อุตสาหกรรมเหล็กกล้าไร้สนิมรีดเย็นมีการแปรผันโดยตรงกับภาวะทางเศรษฐกิจแล้ว
ประเทศไทยยังเป็นประเทศที่บริโภคเหล็กกล้าไร้สนิมรีดเย็นในปริมาณที่ต่ำ คือ 2.14
กิโลกรัมต่อคนต่อปี ในปี 2547 เมื่อเทียบกับ ญี่ปุ่น และ เกาหลีใต้
ซึ่งมีปริมาณการบริโภคเหล็กกล้าไร้สนิมรีดเย็น 10 กิโลกรัมต่อคนต่อปี และ 15 กิโลกรัมต่อคนต่อปี
ตามลำดับ ดังนั้น ตลาดเหล็กกล้าไร้สนิมรีดเย็นในประเทศไทยยังมีศักยภาพที่จะเติบโตได้อีกมาก
ในฐานะที่เป็นผู้ผลิตเหล็กกล้าไร้สนิมรีดเย็นรายเดียวในประเทศไทย
บริษัทฯจะได้รับผลประโยชน์โดยตรงจากการเพิ่มขึ้นของการบริโภคดังกล่าว
โดยบริษัทฯคาดว่าตลาดเหล็กกล้าไร้สนิมรีดเย็นในภูมิภาคจะเติบโตประมาณร้อยละ 10 ต่อปี

  2.4.3 โรงงานและกระบวนการการผลิตที่ทันสมัย

โรงงานของบริษัทฯประกอบไปด้วยเครื่องจักรและอุปกรณ์การผลิตที่มีความทันสมัยทางทคโนโลยี
นอกจากนี้
บริษัทฯยังได้ดำเนินการติดตั้งระบบการทดสอบคุณภาพทุกขั้นตอนการผลิตอย่างละเอียดโดยวิศวกร
ช่างเทคนิค ผู้ชำนาญการ เพื่อให้มั่นใจว่าผลิตภัณฑ์ของบริษัทฯมีคุณภาพสูง
ได้รับความน่าเชื่อถือและไว้วางใจจากลูกค้า โดยผลิตภัณฑ์ของบริษัทฯมีคุณภาพตามมาตรฐานสากล
JIS AISI และ Euronorm
ประกอบกับห้องปฏิบัติการที่เพียบพรัอมด้วยอุปกรณ์ตรวจสอบคุณภาพทั้งการตรวจสอบเชิงกลและใช้กล้องวิเคราะห์โครงสร้าง
เพื่อให้มั่นใจได้ในระบบควบคุมคุณภาพมาตรฐานสากลสูงสุด
ทำให้โรงงานและกระบวนการการผลิตเหล็กกล้าไร้สนิมของบริษัทฯทันสมัยและมีประสิทธิภาพสูงสุด
เทียบเท่ากับคู่แข่งในต่างประเทศ

  2.4.4 การถ่ายทอดและสนับสนุนทางด้านเทคโนโลยีจากผู้ผลิตเหล็กรายใหญ่ของโลก

กลุ่มอาร์ซิลอร์ซึ่งเป็นกลุ่มผู้ถือหุ้นที่ได้ร่วมก่อตั้งบริษัทฯและเป็นผู้ผลิตเหล็กกล้าและเหล็กกล้าไร้สนิมที่ใหญ่รายหนึ่งของโลก
ได้ดำเนินการถ่ายทอดและสนับสนุนทางด้านเทคโนโลยีทางด้านการผลิตที่ทันสมัยและมีประสิทธิผลให้กับบริษัทฯมาโดยตลอด
ทั้งนี้ บริษัทฯ ผู้บริหาร และ พนักงาน ได้รับการถ่ายทอดความรู้ เทคโนโลยี และ ความชำนาญ
ในการผลิตและจำหน่ายเหล็กไร้สนิมรีดเย็นจากกลุ่มอาร์ซิลอร์ มากกว่า 10 ปี
ซึ่งได้ส่งผลให้บริษัทฯมีความสามารถในการผลิตเหล็กไร้สนิมรีดเย็นที่มีคุณภาพสูง
มีความหลากหลายในรูปแบบผลิตภัณฑ์ และมีต้นทุนในการผลิตที่ต่ำ ทั้งนี้
การที่บริษัทฯมีต้นทุนการผลิตที่ต่ำ ถือได้ว่าเป็นข้อได้เปรียบในการแข่งขันของบริษัทฯที่สำคัญ อนึ่ง
แม้ว่ากลุ่มอาร์ซิลอร์จะได้ขายหุ้นในบริษัทฯแล้ว
บริษัทฯก็ยังได้รับการสนับสนุนจากกลุ่มอาร์ซิลอร์อย่างต่อเนื่อง ผ่านทางสัญญาทางธุรกิจต่างๆ เช่น
สัญญาจัดซื้อม้วนเหล็กไร้สนิมรีดร้อน สัญญาแต่งตั้งตัวแทน
และสัญญาให้บริการคำแนะนำและจัดหาบุคลากร นอกจากนี้
บริษัทฯก็ได้พัฒนาศูนย์การวิจัยและพัฒนาของบริษัทฯเองเพื่อเพิ่มศักยภาพในการผลิตให้สูงขึ้นอีกด้วย

  2.4.5 สถานะทางการเงินที่แข็งแกร่ง

ในปัจจุบัน บริษัทฯมีสถานะทางการเงินที่แข็งแกร่ง โดย ณ สิ้นปี 2547
บริษัทฯมีอัตราส่วนหนี้สินต่อทุนเท่ากับ 0.49 เท่า และมีกำไรจากการดำเนินงานเท่ากับ 1,785
ล้านบาท นอกจากนี้
บริษัทฯยังมีความสามารถในการสร้างกระแสเงินสดที่สูงโดยจะเห็นได้ว่าบริษัทฯมีกระแสเงินสดจากการดำเนินงานที่
3,087 ล้านบาท นอกจากนี้แล้ว
บริษัทฯยังไม่มีความจำเป็นที่จะใช้เงินในการลงทุนในเครื่องจักรและอุปกรณ์ในช่วงนี้ ทั้งนี้
เนื่องจากบริษัทฯได้ทำการลงทุนในเครื่องจักรและอุปกรณ์ในการผลิตที่สำคัญไปแล้ว อย่างไรก็ตาม
หากบริษัทฯมีความต้องการเงินทุนเพื่อใช้สำหรับการขยายกำลังการผลิตในอนาคตนั้น
บริษัทฯจะมีความยืดหยุ่นในการหาเงินลงทุนเนื่องจากบริษัทฯมีสถานะทางการเงินที่แข็งแกร่ง
โดยบริษัทฯสามารถใช้กระแสเงินสดจากการดำเนินงาน
สามารถหาเงินลงทุนได้จากตลาดทุนหรือตลาดเงินกู้ ทั้งนี้
ขึ้นอยู่กับความเหมาะสมของโครงสร้างเงินทุนของบริษัทฯ นอกจากนี้ ณ วันที่ 23 มิถุนายน 2547
บริษัทฯได้ดำเนินการจ่ายคืนเงินกู้ระยะยาวทั้งหมดจำนวน 1,313.4 ล้านบาท
ส่งผลให้บริษัทฯไม่เหลือเงินกู้ระยะยาวอีกต่อไป ทำให้บริษัทฯมีสถานะทางการเงินที่แข็งแกร่งยิ่งขึ้น

2.5 เป้าหมายการดำเนินธุรกิจ

2.5.1 เพิ่มส่วนแบ่งการตลาดและปริมาณการจำหน่ายเหล็กกล้าไร้สนิมรีดเย็นในประเทศ

บริษัทฯคาดว่าตลาดเหล็กกล้าไร้สนิมรีดเย็นในประเทศจะมีอัตราการเติบโตที่สูง
ดังนั้นบริษัทฯมีเป้าหมายที่จะเพิ่มส่วนแบ่งการตลาดของเหล็กกล้าไร้สนิมรีดเย็นในประเทศให้สูงขึ้นเพื่อที่จะเพิ่มกำไรของบริษัทฯเนื่องจากส่วนต่างราคา
(metal margin) จากการจำหน่ายผลิตภัณฑ์ในประเทศสูงกว่าส่วนต่างราคา (metal margin)
จากการจำหน่ายผลิตภัณฑ์ในต่างประเทศ
โดยจะเห็นได้ว่าส่วนแบ่งการตลาดของเหล็กกล้าไร้สนิมรีดเย็นในประเทศของบริษัทฯได้เพิ่มจากร้อยละ
42 ในปี 2540 เป็นร้อยละ 75 ของตลาดในส่วนที่บริษัทฯสามารถผลิตได้ในปี 2547
ซึ่งแสดงให้เห็นถึงความสามารถในการดำเนินธุรกิจและขยายตลาดของบริษัทฯ ทั้งนี้
บริษัทฯจะดำเนินการดังกล่าวโดยใช้ความได้เปรียบจากการเป็นผู้ผลิตเหล็กกล้าไร้สนิมรีดเย็นรายเดียวในประเทศ
ซึ่งทำให้บริษัทฯมีความได้เปรียบในการแข่งขันกับคู่แข่งทั้งในด้านของคุณภาพสินค้าและการให้บริการ

นอกจากนี้
บริษัทฯยังมุ่งที่จะสนับสนุนให้มีการเพิ่มปริมาณการใช้เหล็กกล้าไร้สนิมรีดเย็นในประเทศไทย ทั้งนี้
เนื่องจากปริมาณการใช้เหล็กกล้าไร้สนิมรีดเย็นในประเทศไทยยังเป็นสัดส่วนที่น้อยเมื่อเทียบกับปริมาณการใช้เหล็กกล้าไร้สนิมรีดเย็นในต่างประเทศ
ดังนั้น
บริษัทฯจึงมีเป้าหมายที่จะพัฒนาอุตสาหกรรมเหล็กกล้าไร้สนิมรีดเย็นในประเทศไทยเพื่อสนับสนุนให้มีการใช้งานเพิ่มมากขึ้น
โดยบริษัทฯมีนโยบายในการที่จะพัฒนาระบบอุตสาหกรรมปลายน้ำ (downstream industry)
ของอุตสาห-กรรมเหล็กไร้สนิมรีดเย็นในประเทศให้เติบโตมากยิ่งขี้นเพื่อให้มีปริมาณบริโภคในประเทศมากยิ่งขึ้น
ทั้งนี้เนื่องจากบริษัทฯจะสามารถขยายปริมาณการจำหน่ายในอนาคตได้อีกหากอุตสาหกรรมปลายน้ำของอุตสาหกรรมเหล็กไร้สนิมรีดเย็นในประเทศเพิ่มมากขึ้น
โดยที่ผ่านมา
บริษัทฯได้ดำเนินการสนับสนุนผู้ประกอบการอุตสาหกรรมปลายน้ำจากต่างประเทศมาเปิดกิจการในประเทศเพิ่มขึ้น
ซึ่งรวมไปถึงผู้ประกอบการในประเทศญี่ปุ่น โดยบริษัทฯเชื่อว่า
บริษัทฯจะมีความคล่องตัวในการดำเนินธุรกิจกับพันธ-มิตรญี่ปุ่นมากขึ้นภายหลังการปรับโครงสร้างผู้ถือหุ้น
ซึ่งจะทำให้บริษัทฯสามารถขยายส่วนแบ่งการตลาดให้สูงขึ้นได้ในอนาคต

นอกจากนี้ บริษัทฯได้ร่วมมือกับลูกค้าในการพัฒนาสินค้าให้ตรงตามความต้องการของลูกค้า และ
ได้มีการลงทุนในการวิจัยและพัฒนาการใช้เหล็กกล้าไร้สนิม
อีกทั้งบริษัทฯยังได้มีการส่งเสริมการให้ความรู้ความเข้าใจเกี่ยวกับคุณสมบัติและการประยุกต์ใช้เหล็กกล้าไร้สนิม
โดยการจัดสัมมนา การฝึกอบรม รวมทั้งการวิจัย และการศึกษาความเป็นไปได้ของโครงการ
ให้กับผู้ประกอบการ นักศึกษา ช่างเทคนิค และวิศวกร
ซึ่งบริษัทฯเชื่อว่าแนวทางดังกล่าวจะสามารถกระตุ้นการใช้เหล็กไร้สนิมในประเทศไทยให้เพิ่มขึ้นได้อีกทางหนึ่ง

  2.5.2 การขยายฐานลูกค้าในต่างประเทศให้มีความหลากหลายมากยิ่งขึ้น

ปัจจุบัน บริษัทฯมีการส่งออกผลิตภัณฑ์เพื่อจำหน่ายให้กับลูกค้าประมาณ 30
ประเทศทั่วโลกโดยผ่านตัวแทนการจำหน่ายของบริษัทฯ
โดยบริษัทฯมีเป้าหมายที่จะขยายฐานลูกค้าให้มีมากขึ้นและลดการพึ่งพาลูกค้าจากประเทศจีนซึ่งเป็นตลาดส่งออกหลักของบริษัทฯ
นอกจากนี้ บริษัทฯยังมุ่งที่จะเน้นการจำหน่ายในตลาดของสินค้าที่มีลักษณะเฉพาะมากขึ้น (niche
market) เพื่ออัตรากำไรที่สูงขึ้น
และเพื่อลดผลกระทบจากการแข่งขันที่รุนแรงในตลาดของสินค้าประเภททั่วไป (mass products)

นอกจากนี้ บริษัทฯยังมีเป้าหมายที่จะขยายฐานลูกค้าในภูมิภาคอาเซียน ทั้งนี้
เนื่องจากตลาดอาเซียนเป็นตลาดที่มีศักยภาพสูง โดยมีประชากรมากกว่า 500 ล้านคน
และในตลาดอื่นที่มีความต้องการสินค้าที่มีมูลค่าเพิ่มสูง (value added products)
ซึ่งได้แก่ตลาดในประเทศออสเตรเลีย ภูมิภาคตะวันออกกลาง และ ภูมิภาคอเมริกาเหนือ
โดยภายหลังจากการเปลี่ยนแปลงโครงสร้างการถือหุ้นของบริษัทฯ บริษัทฯยังคงมีการทำสัญญา
Reinstated Exclusive Agency Agreement
กับกลุ่มอาร์ซิลอร์เพื่อเป็นตัวแทนจำหน่ายในต่างประเทศของบริษัทฯต่อไป
ซึ่งจะทำให้การจำหน่ายของบริษัทฯเป็นไปอย่างต่อเนื่อง ทั้งนี้
กลุ่มอาร์ซิลอร์เป็นกลุ่มที่มีเครือข่ายการจำหน่ายเหล็กกล้าไร้สนิมครอบคลุมอยู่ทั่วโลก

  2.5.3 มุ่งเน้นการให้บริการลูกค้า

บริษัทฯสามารถเพิ่มความสามารถในการแข่งขันกับผู้จำหน่ายรายอื่นๆ
โดยบริษัทฯสามารถตอบสนองความต้องการของลูกค้าได้อย่างต่อเนื่อง เช่น
การที่บริษัทฯสามารถส่งมอบสินค้าที่มีคุณภาพมาตรฐานสากล
การที่บริษัทฯสามารถส่งมอบสินค้าที่ตรงต่อเวลาและลดระยะเวลาสั่งสินค้าของลูกค้า
จึงทำให้บริษัทฯสามารถลดต้นทุนในส่วนของสินค้าคงคลังให้กับลูกค้า
นอกจากนี้บริษัทฯยังมุ่งมั่นที่จะพัฒนาสินค้าให้ตรงตามความต้องการของลูกค้าอย่างต่อเนื่อง

นอกจากนี้
บริษัทฯยังได้มีการตั้งศูนย์วิจัยไทยน๊อคซ์ซึ่งจะทำให้บริษัทฯสามารถวิจัยและพัฒนาการผลิตสินค้าในรูปแบบอื่นๆ
เพื่อตอบสนองความต้องการของลูกค้าได้อย่างเป็นระบบ

  2.5.4 เพิ่มประสิทธิภาพการผลิต

บริษัทฯมุ่งที่จะเพิ่มประสิทธิภาพและลดต้นทุนการผลิตโดยการดำเนินการภายใต้โปรแกรม “TPM
Plus”
โดยโครงการดังกล่าวเป็นโครงการในการดำเนินกระบวนการผลิตเพื่อให้เกิดประสิทธิภาพสูงสุดและลดต้นทุนการผลิต
ซึ่งบริษัทฯได้เริ่มปรับปรุงกระบวนการผลิตตามโครงการดังกล่าวตั้งแต่2545
ซึ่งบริษัทฯคาดว่าจะสามารถเพิ่มประสิทธิภาพของกระบวนการผลิตได้อย่างสูง
โดยปัจจุบันบริษัทฯสามารถปรับปรุงประสิทธิภาพได้แล้วมากกว่าร้อยละ 90 ของผลการศึกษา

นอกจากนี้ บริษัทฯมีความมุ่งมั่นที่จะเพิ่มอัตราการในการทำกำไร
โดยการเพิ่มการมูลค่าของผลิตภัณฑ์บางประเภทของบริษัทฯให้สูงยิ่งขึ้น เช่น
การจำหน่ายผลิตภัณฑ์บางประเภทให้แก่กลุ่มอุตสาหกรรมของธุรกิจขนาดกลางและขนาดย่อม (SME)
เพื่อให้ผลิตภัณฑ์บางประเภทของบริษัทฯมีอัตราการทำกำไรสูงขึ้น และสามารถจำหน่ายได้มากขึ้น